paragraph_text: Igrač je s reprezentacijom Turske sudjelovao na Svjetskom prvenstvu 2002. u Japanu i Južnoj Koreji. Na tom natjecanju Turska je osvojila broncu u utakmici za treće mjesto protiv domaćina Južne Koreje. Na samom turniru, Hasan Şaş je uspio postići pogodak Brazilu, koji je na tom Mundijalu postao svjetski prvak. Odličnim igrama na svjetskoj smotri, interes za kupnju turskog igrača pokazali su AC Milan, Arsenal i Nantes. Međutim, ni jedan o potencijalnih transfera nije ostvaren jer se klubovi i igrač nisu mogli dogovoriti oko uvjeta ugovora.